Հավելված N 5
ՀՀ կառավարության 2026 թվականի սեպտեմբերի 11-ի N 1343 - Ն որոշման

Կ Ա Ր Գ
ԲՈՒՔՄԵՅՔԵՐԱՅԻՆ ԳՈՐԾՈՒՆԵՈՒԹՅԱՆ ԿԱԶՄԱԿԵՐՊԻՉՆԵՐԻ ԿՈՂՄԻՑ ՎԵՐԱՀՍԿՈՂ ՄԱՐՄԻՆ ԻՐԵՆՑ ԳՈՐԾՈՒՆԵՈՒԹՅԱՆ ՄԱՍԻՆ ԱՄՍԱԿԱՆ ՀԱՇՎԵՏՎՈՒԹՅՈՒՆ ՆԵՐԿԱՅԱՑՆԵԼՈՒ

1. Սույն կարգով կարգավորվում են բուքմեյքերային գործունեության կազմա- կերպիչների կողմից Հայաստանի Հանրապետության  պետական  եկամուտների  կոմիտե (այսուհետ՝ վերահսկող մարմին) «Խաղային գործունեության կարգավորման մասին» օրենքի (այսուհետ` օրենք) 12-րդ հոդվածի 1-ին մասով սահմանված բուքմեյքերային գործունեության կազմակերպման մասին ամսական հաշվետվություն (այսուհետ` հաշվետվություն) ներկայացնելու հետ կապված հարաբերությունները:
2. Սույն կարգում հասկացություններն օգտագործվում են օրենքով և ՀՀ հարկային օրենսգրքով սահմանված հասկացությունների իմաստով:
3. Հաշվետվությունը վերահսկող մարմին է ներկայացվում էլեկտրոնային եղա- նակով՝ բացառությամբ այն դեպքերի, երբ էլեկտրոնային համակարգի խափանման վերաբերյալ առկա է պաշտոնական հաղորդագրություն։
4. Հաշվետվությունը էլեկտրոնային եղանակով վերահսկող մարմին ներկայաց- նելու օր է համարվում էլեկտրոնային համակարգի կողմից ինքնաշխատ եղանակով կազմակերպչին ներկայացվող՝ հաշվետվության ստացումը և գրանցումը հավաստող համապատասխան էլեկտրոնային ծանուցագրում նշված օրը, իսկ էլեկտրոնային հա- մակարգի խափանման դեպքում թղթային եղանակով վերահսկող մարմին ներկա- յացնելու օր է համարվում հաշվետվությունը փոստային բաժանմունքում ընդունվելու օրվա օրացուցային կնիքի արտատիպում նշված օրը:
5. Ընդունված հաշվետվությունների ուսումնասիրության և վերլուծության արդյունքում անհամապատասխանություններ հայտնաբերելու դեպքում վերահսկող մարմինը դրա մասին՝ հաշվետվությունը ընդունելուց հետո 5 աշխատանքային օրվա ընթացքում ուսումնասիրության և վերլուծության արդյունքների վերաբերյալ կազմում է

ծանուցագիր, որը դրա կազմելու օրվան հաջորդող երեք աշխատանքային օրվա ընթացքում ներկայացվում է կազմակերպչին` էլեկտրոնային ծանուցման եղանակով:
Ծանուցագիրը հանձնված է համարվում էլեկտրոնային համակարգի համապա- տասխան էջում տեղադրելու օրվան հաջորդող երրորդ օրվանից։
6. Կազմակերպիչը ոչ ուշ, քան ծանուցագիրը հանձնված համարվելու օրվան հա- ջորդող հինգ աշխատանքային օրվա ընթացքում՝
1) ծանուցված անհամապատասխանությունների հետ համաձայնելու դեպքում ներկայացնում է բուքմեյքերային գործունեության կազմակերպման վերաբերյալ ամսա- կան ճշտված հաշվետվություն.
2) ծանուցված անհամապատասխանությունների հետ չհամաձայնելու դեպքում էլեկտրոնային համակարգի միջոցով վերահսկող մարմնին է ներկայացնում իր առար- կությունները կամ բացատրությունները:
7. Մինչև օրենքով սահմանված հաշվետվությունների ներկայացման ժամկետի ավարտը՝ կազմակերպիչը կարող է ներկայացնել հաշվետվության ճշտված տար- բերակը: Այդ դեպքում հիմք է ընդունվում ներկայացված վերջին հաշվետվությունը։



ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՐՉԱՊԵՏԻ ԱՇԽԱՏԱԿԱԶՄԻ
ՂԵԿԱՎԱՐ	Լ. ՄԱԿՈՒՆՑ

